Formandens beretning til Grænsekorenes generalforsamling den 19. marts 2022

Igen i år finder Grænsekorenes generalforsamling i dag sted på et usædvanligt tidspunkt. Bestyrelsen havde oprindelig planlagt generalforsamlingen, hvor den plejer at ligge, og oprindelig var planlagt, nemlig den første lørdag i februar. Bestyrelsen fandt ikke, at den aflyste generalforsamling med det planlagte stævne kunne gennemføres, selvom regeringen i januar 2022 besluttede at ophæve alle restriktioner den 31. januar 2022. I stedet besluttedes det, at gennemføre stævne og generalforsamling i dag, idet alle fire dirigenten kunne deltage denne dato.

2021 blev i Grænsekorsammenhæng en kort sæson på blot to en halv måned fra september til midt i november. Det var det vindue corona-epidemien åbnede inden forsamlingsrestriktionerne blev genindført i december måned.

Bestyrelsen havde flere gange i løbet af efteråret 20 og foråret 21 forsøgt, at gennemføre de aflyste øvninger og koncerter i forbindelse med Genforeningsfejringen, men det blev altså først her i efteråret 2021, at det omsider lykkedes, at gennemføre de tre øvedage og efterfølgende tre koncerter.

Koncerten bestod af 2 Suiter. Dels ”Sange fra 1920” og ”nye genforeningssange” bestilt af Grænsekorene tilbage i 2018 med tekst af Niels Brunse. Suiterne var arrangeret og dirigeret af Søren Birch, der også havde komponeret musikken til de nye genforeningssange. Søren Birch indøvede sangene med koret. Desuden udvalgte Søren Birch solist, pianist og 5 messingblæsere – alle professionelle.

Premierekoncerten foregik i Sønderjyllandshallen i Aabenraa, medens de to øvrige koncerter foregik i hhv Nørherredhus i Nordborg og Harmonien i Haderslev. På grænsekorenes hjemmeside kan man finde tv-optagelser/interview og lydoptagelser fra de tre koncerter.

De tre koncerter blev en musikalsk stor oplevelse for publikum og sangerne. Ved koncertafholdelse var det udvidede genforeningsår ved at rinde ud og publikumtilslutningen blev noget mindre end det forventede, men med god støtte fra sponsorerne Linak, Velux, Niels Nygaard, Statens kunstfond, Aabenraa, Haderslev, Sønderborg, Tønder og Vejen kommuner løb projektet rundt med en mindre underskud på små 10000kr

Personligt var det imidlertid en skuffelse, at ikke engang én af de nye sange kom i den 19. udgave af højskolesangbogen, men så vil jeg opfordre til af I lægger sangene ind i jeres egne eksemplarer af højskolesangbogen.

Grænsekorene er en kreds under Danske Folkekor. Det indebærer et du kan deltage i alle de stævner der udbydes af de forskellige kredse i Danmark. Ligesom medlemmer af kor tilknyttes Danske folkekor med mellemrum modtager korhefter. Således kormedlemmerne i 2021 et hæfte med nye julesange.

Danske Folkekor holder repræsentantskabsmøde den 3.april i Middelfart. Fra grænsekorene er Ramonas Styra medlem af Danske Folkekors musikudvalg, og Margrethe Iversen og jeg selv er medlem af bestyrelsen.

Jeg håber at det i år bliver muligt at vælge en ny formand for Danske folkekor.

Grænsekorenes bestyrelse har i den seneste periode bestået af Poul Bent Povlsen (Formand), Niels Mortensen (Næstformand), Thyra Hansen (Kasserer), Hannelore Nissen-Berdiin, Brita Bjerregaard Jensen, Egon Svejstrup, Suppleanterne Bodil Dibbern og Steen Carstensen. Musikudvalget har bestået af Ramonas Styra og Hans Christian Hein.

Poul Bent Povlsen